|  |
| --- |
| UiO_RED_frame.epsTIK Senter for teknologi, innovasjon og kultur |
| Det samfunnsvitenskapelige fakultet |

Årsplan for 2017-2019

# Innledning

Hensikten med TIKs treårige plan er å fastsette mål for senteret i den kommende treårsperioden, samt å konkretisere de tiltak som skal brukes for å nå disse målene. Årsplanen baseres på et kontinuerlig arbeid med å videreutvikle TIK. Planen vedtas av senterets styre og revideres årlig.

Universitetsstyrets overordnede prioriteringer er styrende for prioriteringene på fakultets- og institutt-/senternivå. Det samfunnsvitenskapelige fakultets fordeling av basisbevilgning til enhetene setter rammer for virksomheten. Kvalitet i forskning og utdanning er overordnede mål og førende for alle andre tiltak og aktiviteter.

***Hovedmål/visjon***

TIKs hovedmål er å være et nasjonalt og internasjonalt ledende senter for forskning, forsker- og masterutdanning, samt for formidling, innen Innovasjon og Vitenskaps- og teknologistudier.

***TIKs hovedmål i perioden:***

1. Stimulere til og sikre at senterets forskning holder høy kvalitet.
2. Styrke og utvide senterets nasjonal og internasjonal forskningsnettverk.
3. Styrke senterets publisering innenfor sine kjerneområder, fortrinnsvis i ledende internasjonale tidsskrifter.
4. Utøve forskningsbasert master-utdanning med høy vitenskapelig kvalitet og høy gjennomstrømning, samt å uteksaminere kandidater som er attraktive på arbeidsmarkedet.
5. Utøve ph.d.-utdanning med høy vitenskapelig kvalitet og høy gjennomstrømning, samt å uteksaminere forskere som er attraktive på arbeidsmarkedet.
6. Formidle forskningsbasert kunnskap og gjøre senteret og dets resultater mer kjent innenfor akademia, næringsliv/offentlig forvaltning og i samfunnet generelt.
7. Styrke senteret som en effektiv organisasjon med et kreativt og stimulerende arbeidsmiljø, hvor alle ansatte, studenter og gjesteforskere trives og utvikles.
8. Sikre at senteret har en sterk økonomi og god kapasitet til å drive og ekspandere virksomheten på lang sikt.

# Mål og tiltak

1. **Forskning**

***Mål 1: Sikre at senterets forskningsaktiviteter holder høy kvalitet***

**Bakgrunn.** TIK har per i dag forskningsaktiviteter som har høy akademisk relevans og kvalitet. Senteret skal fortsette å styrke forskningskvalitet og relevansen i årene fremover.

**Tiltak 1.** Levere gode vitenskapelige resultater på forskingsaktiviteter som er internt finansiert gjennom UiO basisbevilgning.

Forventede resultater: økt kvalitet og internasjonal impact av TIKs forskning

Ansvar: Senterleder og gruppeledere

**Tiltak 2.** Levere gode vitenskapelige resultater på eksisterende eksternt finansierte forskingsprosjekt.

Forventede resultater: følge framdriftsplaner, godkjente rapporter, gode evalueringer

Ansvar: prosjektledere og forskningsadministrasjon

**Tiltak 3.** Øke deltakelse i EU finansiert forskningsprosjekter (H2020). Individuelle forskningsprosjekt som ERC er særlig ønskelig.

Forventede resultater: TIKs forskere skal delta mer aktivt i EU prosjekter

Ansvar: Senterleder og gruppeledere

**Tiltak 4.** Fortsette å ha aktiv deltakelse i NFR finansiert forskningsprosjekter.

Forventede resultater: Hvert år skal TIKs forskere skaffe nye NFR prosjekter (eller prosjekter finansiert av andre nordiske kilder)

Ansvar: Senterleder og gruppeledere

***Mål 2: Styrke og utvide senterets nasjonal og internasjonal forskningsnettverk***

**Bakgrunn.** TIK har per i dag et solid nasjonalt og internasjonalt forskningsnettverk. Senteret skal fortsette å styrke og utvide sitt nettverk i årene fremover.

**Tiltak 5.** Sikre deltakelse i relevante deler av universitetets strategiske, tverrfakulære satsningsområder; Livsvitenskap, UiO:Energi og UiO:Norden, særlig når det gjelder aktiviteter som er relevante for TIKs forskning.

Forventede resultater: utvikling av prosjektskisser, møter med satsningsansvarlige

Ansvar: Senterleder og gruppeledere

**Tiltak 6.** Styrke og konsolidere samarbeid med relevante ledende nasjonale og internasjonale forskningsinstitusjoner.

Forventede resultater: intensjonsavtale, prosjekt-/programsøknad

Ansvar: Senterleder og gruppeledere

**Tiltak 7.** Legge til rette for internasjonal forskerutveksling, både gjennom eksterne forskeropphold og et internt gjeste- og seminarprogram.

Forventede resultater: (1) Minst to TIKs forskere skal ha internasjonal forskerutveksling / forskningsopphold per år; (2) Minst to utenlandske forskere skal ha forskerutveksling på TIK per år.

Ansvar: Senterleder og gruppeledere

***Mål 3: Styrke senterets publisering, fortrinnsvis i ledende internasjonale tidsskrifter/bøker***

**Bakgrunn.** TIK har i de siste årene bedret sine publiseringsresultater, særlig internasjonal publisering. Senteret skal fortsette å styrke internasjonal publisering i årene fremover.

**Tiltak 8.** Legge til rette for kvalitativt godt publiseringsarbeid gjennom publiseringsworkshop, seminarvirksomhet, og det nye insentiv-systemet.

Forventede resultater: (1) Totalt 30 publiseringspoeng per år; (2) 1,5 publiseringspoeng per vitenskapelig ansatt (postdoc og seniorforskere) per år; (3) Øke andel publiseringspoeng i nivå to tidsskrifter / bøker (eller andre anerkjente internasjonale publikasjoner); (4) gjennomføre en første evaluering av TIKs nye insentiv-system for publisering.

Ansvar: Senterleder og gruppeledere

1. **Utdanning**

***Mål 4: Utøve forskningsbasert master- utdanning med høy vitenskapelig kvalitet og høy gjennomstrømning samt å uteksaminere kandidater som er attraktive på arbeidsmarkedet.***

**Bakgrunn.** TIKs Master program, ESST og TIK, har en god organisering, struktur og faglig kvalitet, og de får systematisk gode tilbakemeldinger fra studentene. Samtidig er det viktig å fortsette å forbedre kvalitet og utvide tilbudet av TIKs utdanningsaktiviteter.

**Tiltak 9.** Oppnevne ny Masteransvarlig f.o.m. akademisk år 2017-18

Forventede resultater: Ny Masteransvarlig skal oppnevnes vår 2017.

Ansvar: Senterleder

**Tiltak 10.** Fortsette å rekruttere motiverte og dyktige studenter.

Forventede resultater: (1) mer systematisk arbeid med markedsføring av TIKs Master program; (2) økt antall søkere; (3) økt søkernes karaktersnitt

Ansvar: Masteransvarlig og studiekonsulent

**Tiltak 11.** Videreutvikle undervisningstilbudet på Master-nivå.

Forventede resultater: (1) introdusere karakterer for alle eksamener; (2) vurdere og forbedre eksamensform; (3) styrke TIKs tilbud av metodekurs i både høst og vår semester.

Ansvar: Masteransvarlig og studiekonsulent

**Tiltak 12.** Integrering av studenter i fagmiljøet (vit.ass)

Forventede resultater: cirka 12 vit.ass månedsverk per år

Ansvar: Masteransvarlig og gruppeledere

**Tiltak 13.** Internasjonal student-utveksling

Forventede resultater: (1) økt antall ESST studenter skal ta utveksling i andre europeiske land hvert år; (2) etablering av et nytt utvekslingsprogram for TIK-Master studentene

Ansvar: Masteransvarlig og studiekonsulent

**Tiltak 14.** Utvide TIKs Masterutdanning

Forventede resultater: Vurdere muligheter til å opprette et nytt Nordisk Master program.

Ansvar: Senterleder, Masteransvarlig, administrasjonssjef og studiekonsulent

**Tiltak 15.** Vurdere å etablere ny utdanningstilbud på bachelor-nivå

Forventede resultater: Vurdere muligheter til å opprette et nytt Bachelor kurs (og senere Bachelor program) på TIK.

Ansvar: Senterleder, Masteransvarlig, administrasjonssjef og studiekonsulent

***Mål 5: Utøve ph.d.-utdanning med høy vitenskapelig kvalitet og høy gjennomstrømning.***

**Bakgrunn.** TIK har i de siste årene utvidet sin PhD-utdanning betydelig. Senteret har per i dag ca. 30 stipendiater (inkludert eksterne kandidater), og tilbyr flere kurs på PhD-nivå. Det er viktig å fortsette å styrke kvalitet til senterets PhD utdanning i årene fremover.

**Tiltak 16.** Fortsette å rekruttere nye PhD-kandidater gjennom eksternfinansierte prosjekter, og i samarbeid med norske forskningsinstitutter som ikke tilby PhD utdanning.

Forventede resultater: (1) 30 stipendiater per år (inkludert eksterne stipendiater); (2) minst 20% av disse skal være eksterne (ikke ansatte på TIK)

Ansvar: Senterleder, programleder, gruppeledere og administrasjonssjef.

**Tiltak 17.** Fortsette å rekruttere nye motiverte og dyktige PhD-kandidater.

Forventede resultater: (1) Internasjonal utlysning av alle nye PhD stillinger; (2) Styrke og forbedre rekrutteringsprosesser til nye PhD stillinger

Ansvar: Senterleder, programleder, og administrasjonssjef.

**Tiltak 18.** Videreutvikle undervisningstilbudet på PhD-nivå, særlig om forskningsmetoder.

Forventede resultater: Opprette nye PhD kurs om forskningsmetoder som er relevante for innovasjon og STS forskning.

Ansvar: Senterleder, programleder, og administrasjonssjef

**Tiltak 19.** Internasjonal PhD-utveksling

Forventede resultater: (1) Minst to TIKs stipendiater per år skal ha internasjonal forskerutveksling; (2) Minst to utenlandske stipendiater per år skal ha forskerutveksling på TIK.

Ansvar: Senterleder, programleder, og administrasjonssjef

**Tiltak 20.** Sikre god framdrift for PhD-kandidatene

Forventede resultater: Systematisk oppfølging og analyse av sykemeldinger/permisjoner på PhD-nivå og løpende oppfølging av den enkelte stipendiat ut fra individuelle planer.

Ansvar: Administrasjonssjef og programleder

1. **Samfunnskontakt, formidling og innovasjon**

***Mål 6: Formidle forskningsbasert kunnskap og gjøre senteret og dets resultater mer kjent innenfor akademia, næringsliv/offentlig forvaltning og i samfunnet generelt.***

**Bakgrunn.** Flere forskningstemaer som vi jobber med på TIK har høy samfunnsrelevans. Senterets burde ha en mer sentral rolle når det gjelder forskningskommunikasjon og formidling. Samtidig har senteret begrenset kapasitet og ressurs (både på forsknings og administrasjonsside) til å satse på formidlingsaktiviteter. TIK ønsker å forbedre dette i årene fremover.

**Tiltak 21.** Utvikling/fornyelse/oppdatering av nettsider

Forventede resultater: (1) Oppdaterte nettsider, særlig om forskningsaktiviteter; (2) Ny OSIRIS nettside

Ansvar: Administrasjonssjef, nettredaktør, gruppeledere og prosjektledere.

**Tiltak 22.** Synliggjøring av eksternfinansierte prosjekter generelt og deres forskningsresultater spesielt.

Forventede resultater: mer systematisk formidling av forskningsaktiviteter og resultater gjennom TIKs nettside

Ansvar: nettredaktør og alle prosjektkoordinatorer

**Tiltak 23.** Formidling via seminarer og arrangementer

Forventede resultater: (1) minst fire seminarer per semester (to i innovasjon, to i STS); (2) økt antall anerkjente internasjonale gjester skal inviteres til TIKs seminarer; (3) systematisk oppdatering av TIKs liste av eksterne kontakter.

Ansvar: Gruppeledere og nettredaktør

**Tiltak 24.** Formidling på web, via sosiale medier, og andre medier (radio, TV, aviser).

Forventede resultater: Økt antall visninger og kontakter i sosiale media; økt deltakelse i norske media

Ansvar: nettredaktør og gruppeledere

1. **Administrasjon, organisasjon og infrastruktur**

***Mål 7: Sikre at senteret har en sterk økonomi og god kapasitet til å drive og ekspandere virksomheten på lang sikt.***

**Bakgrunn.** TIK har per i dag en god økonomi. Nye ekstern-finansierte prosjekter har i de siste årene styrket senterets økonomi og gjort det mulig å bygge opp en liten buffer (et positivt akkumulert resultat). Samtidig er det noen viktige risikofaktorer som bør tas i betraktningen i et framtidsperspektiv, så som en mulig reduksjon av basisfinansiering og/eller eksternfinansiering. Det er viktig for TIK å fortsette å ha en solid og stabil økonomi i årene fremover, samt god kapasitet til å gjennomføre årlige kjerneoppgaver.

**Tiltak 25.** Sikre at basisfinansiering fra SV-fakultetet er tilstrekkelig til å dekke kostnader til fastsatte kjerneoppgaver, både vitenskapelige og administrative, ved senteret.

Forventede resultater: (1) vurdere alternative muligheter til å øke basisfinansiering (for eksempel gjennom økte / nye utdanningsaktiviteter; bedre resultater; osv.); (2) dialog med fakultetsledelsen om bedring av TIKs basisøkonomi.

Ansvar: Senterleder og administrasjonssjef

**Tiltak 26.** Sikre et tilstrekkelig nettobidrag fra samtlige eksternfinansierte prosjekt og program.

Forventede resultater: etablering av minimumsstandard for overhead fra eksternfinansierte prosjekter

Ansvar: administrasjonssjef og senterleder

**Tiltak 27.** Sørge for at TIK har tilstrekkelig kapasitet til å gjennomføre årlige faste aktiviteter

Forventede resultater: (1) en systematisk årlig planlegging av tilgjengelig kapasitet; (2) en mer balansert deling av pliktarbeid blant alle seniorforskere på TIK; (3) vurdere en ekspansjon av TIKs kapasitet på seniorforsker nivå gjennom nye stillinger.

Ansvar: senterleder og administrasjonssjef

**Tiltak 28.** Oppdatere og forbedre TIKs system for timeregnskap.

Forventede resultater: (1) forbedring av TIKs rutiner og system for årlig planlegging og regnskap av pliktarbeid; (2) revisjon av TIKs satser for timeregnskap i tråd med Fakultets policy og satser; (3) systematisk implementering av Fakultets policy om begrenset overføring av årlig overskudd i timeregnskap

Ansvar: administrasjonssjef og senterleder

***Mål 8: Styrke senteret som en effektiv organisasjon med et kreativt og stimulerende arbeidsmiljø, hvor alle ansatte, studenter og gjesteforskere trives og utvikles.***

**Bakgrunn.** TIK har en velfungerende og effektiv organisasjon og et stimulerende og inkluderende arbeidsmiljø. Samtidig er det viktig å fortsette arbeidet med å styrke senterets arbeidsmiljø og fellesskapet mellom forskningsgrupper og administrasjon.

**Tiltak 29.** Sikre en god og motiverende oppfølging av senterets medarbeidere, herunder gjennomgang av kompetansehevingsplaner for alle ansatte (i årlige medarbeidersamtaler) og gode introduksjonsprogram for nye medarbeidere.

Forventede resultater: Trivsel for medarbeidere ved god løpende oppfølging av ansatte og gode og inkluderende introduksjonsprogram for nye medarbeidere.

Ansvar: senterleder og administrasjonssjef

**Tiltak 30.** Enhetlig/samlet TIK: Gjennomføre tiltak som sikrer en integrering av TIKs medarbeider med kontorplass i Harriet Holters hus.

Forventede resultater: felles tiltak/aktiviteter som styrker fellesskapet i TIKs stab og gode rutiner for arbeidet med helse, miljø og sikkerhet (HMS)

Ansvar: senterleder og administrasjonssjef

**Tiltak 31.** Forberede og utarbeide en kontorplan for TIK i perioden når nåværende lokaler skal renoveres.

Forventede resultater: plan for TIKs lokalisering og kontorfordeling under renovering av Eilert Sundts hus i 2018

Ansvar: administrasjonssjef